39. schôdza NR SR - 10.deň - B. popoludní
Dátum: 2025-09-24
Poslanec: Krajčí, Marek (SLOVENSKO)
Druh vystúpenia: Vystúpenie v rozprave

materiálno-technickým vybavením, ktoré majú. Čo to znamená? Tak ako tento posledný rok, tie zisky napríklad vo firme, oficiálne priznaný zisk firme ELLESSE bol viac ako 8 miliónov eur, ten budúci rok môže byť ešte aj vyšší. Nie je preto správne v čase konsolidácie zaťažiť aj týchto podnikateľov vyšším, vyššou daňou z príjmu alebo zo zisku? A preto my navrhujeme v tom pozmeňováku, aby aj oni boli zaťažení touto sadzbou 50 %. Nakoniec pokiaľ by došlo k tomu, že by sa rozhodlo, že táto služba bude napríklad prevádzkovaná, tak ako minister Šutaj Eštok naznačil, integrovaným záchranným systémom, samozrejme, tým pádom by tento pozmeňujúci návrh stratil na platnosti, pretože štát by si tú službu zabezpečil úplne iným spôsobom a nepotreboval by z nej generovať zisk. Takže toto sú naše dva konštruktívne návrhy a ja budem veľmi zvedavý, ako budú poslanci koalície hlasovať, pretože možno by mohli trošku ukázať, že naozaj nedoprajú tomu Haščákovi a tej Pente v roku konsolidácie zisky také, aké má naplánované, ale že mohol by sa podeliť. Nakoniec preňho to vôbec nebude niečo strašné, pretože on zarába na iných veciach oveľa-oveľa viac a treba povedať, že tam ste odvahu a možno ani neviete, ako to urobiť treba, aby ste ho zdanili. Je to jeden z najbohatších ľudí na Slovensku, takisto pán Chrenek. Iné krajiny majú premyslenú legislatívu, ako práve zdaniť takýchto brutálne bohatých ľudí. A ja som presvedčený, že vy keby ste to dokázali, tak vôbec nemusíte zodierať ľudí. A nemusíte likvidovať ekonomiku na Slovensku. To, že budú živnostníci teraz masívne odchádzať, to už je úplne, aleže úplne jasné. Len aby ste sa potom nevyhovárali, že my sme im to tu poradili. Oni to vedia, oni sú neni hlúpi, oni vidia, že v okolitých krajinách, keď budú mať živnosť, tak oveľa viac im zostane. A dokonca aj tie sociálne systémy v tých krajinách sú pre nich možno oveľa zaujímavejšie. Zdravotníctvo je oveľa kvalitnejšie, len keď si taký živnostník prenesie svoju živnosť do Českej republiky. Takže okolité krajiny vďaka tejto konsolidácii zadarmo získajú ďalších daňovníkov a budú si pochvaľovať, ich ľudia sa budú mať lepšie, zatiaľ čo my budeme bojovať o to, aby sme sa vôbec nejako ekonomicky udržali, aby ste úplne nerozvrátili ekonomicky našu krajinu. Žiaľ, táto konsolidácia takto vyzerá. Ale ešte raz sa vrátim, keby ste zdanili oligopoly, keby ste zdanili napríklad ten hazard, ktorý vám tu navrhujeme, a teraz nechceme nič, nejaké extra, že by sme boli nejakí totálni že etapisti, alebo čo, ale však keď to vie zdaniť Rakúsko na úrovni 45 %, Poľsko na úrovni 50 % a my keby sme to urobili, získame 300 miliónov eur, prosím vás, kde je problém? Prečo to nechcete urobiť? Kto stojí za tými kasínami a za tým online hazardom? Pán Haščák cez Fortunu? Ten vám to nechce dovoliť? Alebo kde je problém? Prečo to chcete znova vybrať od ľudí? Prečo im chcete znižovať životnú úroveň? Toto sú otázky, pán minister, naozaj na vás, prečo tú konsolidáciu ste neuchopili ináč, však ste veď predsa nejaká sociálna demokracia. Ja tomuto fakt nerozumiem. A nehovoriac o tom, že tie dopady, tie dopady naozaj budú na Slovensko a na slovenskú ekonomiku drastické a tým pádom na životnú úroveň všetkých ľudí. To, čo tu teraz navrhujete. Dovoľte, aby som teraz prečítal pozmeňujúci a doplňujúci návrh poslancov Národnej rady Slovenskej republiky Mareka Krajčího, Júliusa Jakaba a Igora Matoviča. Poprosím, môžete mi zastaviť čas. Gašpar, Tibor, podpredseda NR SR Poprosím technikov, aby zastavili čas. Krajčí, Marek, poslanec NR SR k vládnemu návrhu zákona, ktorým sa menia a dopĺňajú niektoré zákony v súvislosti s konsolidáciou verejných financií, číslo parlamentnej tlače 1005. V čl. VII sa za bod 6 vkladá nový bod 7, ktorý znie: „7. V § 15 písm. b) sa prvý bod dopĺňa podbodom 1d., ktorý znie: „1d. 50 % pre daňovníka, ktorý má oprávnenie na výkon činnosti v oblasti verejného zdravotného poistenia na základe povolenia vydaného Úradom pre dohľad nad zdravotnou starostlivosťou podľa osobitného predpisu 75aa) alebo povolenie na prevádzkovanie ambulancie záchrannej zdravotnej služby podľa osobitného predpisu 37aa) .".". Poznámka pod čiarou k odkazu 75aa znie: „ 75aa) Zákon č. 581/2004 Z. z. v znení neskorších predpisov.". Ďakujem, skončil som.